
Nod yr ymchwil hwn oedd ymchwilio'r effaith addysgu mewn grwpiau bach ar lefelau ymgysylltu myfyrwyr blwyddyn 7 yn hytrach na dulliau addysgu dosbarth cyfan. Awgrymodd Mills a Alexander (2013) gall addysgu mewn grwpiau fod yn fuddiol i fyfyrwyr ac athrawon. Roeddent yn argymell, oherwydd ei hyblygrwydd, ei ryngweithio a’i ymgysylltu, gall addysgu mewn grwpiau bach ddod yn un o’r pedagogi’s orau sydd gan addysgeg i’w chynnig. Un o nodau’r ymchwil hwn oedd mynd i’r afael ag a allai addysgu mewn grwpiau bach gynyddu lefelau ymgysylltiad myfyrwyr o gymharu ag addysgu dosbarth cyfan traddodiadol. Wrth addysgu mewn grwpiau bach, mae myfyrwyr yn aml yn cymryd rhan fwy gweithredol yn y broses ddysgu i gymharu ag addysgu dosbarth cyfan traddodiadol. Pan fydd myfyrwyr yn cymryd rhan weithredol, maent yn fwy tebygol o gymryd rhan mewn trafodaethau, gofyn cwestiynau, ac archwilio cysyniadau, gan arwain at ddealltwriaeth ddyfnach a chadw deunydd (2016). Ymhellach, mae ymgysylltu yn meithrin ymdeimlad o berchnogaeth a chyfrifoldeb am ddysgu, gan ysgogi myfyrwyr i fuddsoddi ymdrech a chymryd perchnogaeth o'u taith addysgol. Mae Sutton yn cefnogi hyn ymhellach wrth ddweud bod ymgysylltu yn ffactor allweddol wrth wella canlyniadau disgyblion yn y hir dymor a gellir ei weld fel y glud sy’n dal pob agwedd ar ddysgu a thwf disgyblion ynghyd (Sutton, 2021). Fodd bynnag, yn gwrthwynebu'r ymchwil eilaidd a gynhaliwyd yn barod, roedd yn bwysig rhoi’r damcaniaethau hyn ar brawf yng nghyd-destun myfyrwyr blwyddyn 7 i benderfynu a oedd yn ddull ymarferol ar gyfer y grŵp oedran hwn. 
Mae angen arloesi i wella cynhyrchiant athrawon, ac effeithlonrwydd a phleser dysgu i ddisgyblion (2016). Dechreuodd y diddordeb yn y topic hwn wrth i fi ceisio dod o hyd i ffyrdd  newydd ac arloesol o ennyn diddordeb myfyrwyr a gwella eu canlyniadau dysgu. Roedd yr ymchwil hefyd yn anelu at wneud cysylltiadau â’r Safonau Addysgu Proffesiynol yng Nghymru. 
Nod y canlyniadau yn dilyn yr ymchwil hwn oedd darparu dealltwriaeth o'r Pedogogi:  Refining teaching towards sustained highly effective practice and influencing learners, sections. Y nodau oedd cydnabod y berthynas o addysgu mewn grwpiau bach ar reoli’r amgylchedd dysgu a sut mae’r profiadau dysgu o ansawdd uchel a chanlyniadau perfformiad yn arwain at ddysgu gwell ac ymdeimlad cryfach o les.
Nod yr ymchwil oedd rhoi mewnwelediad i fanteision posib o addysgu mewn grwpiau bach ar gyfer ymgysylltiad myfyrwyr a gwella canlyniadau dysgu i disgyblion. Cynhaliwyd yr ymchwil mewn ysgol uwchradd yn gogledd Sir Benfro yng Nghymru. Mae'r dosbarth yn grŵp blwyddyn cymysg 7.

Mae addysgu mewn grwpiau bach yn cael ei ddefnyddio’n aml mewn ysgolion Uwchradd i gefnogi dysgu myfyrwyr, gan ei fod yn cael ei ystyried yn ffordd effeithiol o roi sylw personol, hyrwyddo cydweithio a meithrin ymgysylltiad (Barkley & Major, 2020). Mae ymchwil yn ymddangos bod gwaith mewn grwpiau bach wedi gwella ymdeimlad disgyblion o berthyn a chysylltiadau yn yr ystafell ddosbarth (Baines et al., 2003). Yn yr un modd, mae damcaniaeth gymdeithasol-ddiwylliannol Vygotsky yn awgrymu bod myfyrwyr yn dysgu orau trwy ryngweithio cymdeithasol â’u cyfoedion ac eraill mwy gwybodus (Vygotskii et al., 1978). Felly, gall addysgu mewn grwpiau bach roi cyfle i ddisgyblion gymryd rhan mewn dysgu cydweithredol, cyfnewid syniadau, a dysgu oddi wrth ei gilydd. Uwcholeuodd Jones un o’r manteision fwyaf i ddysgu ac addysgu mewn grwpiau bach yw bod unigolion yn gallu nodi’r hyn nad ydynt yn ei wybod, egluro’r hyn nad ydynt yn deall yn llawn a hefyd chywiro camsyniadau. Maent hefyd yn awgrymu bod dysgu mewn grwpiau bach yn hyrwyddo dysgu fwyaf dwfn yn hytrach na ‘surface learning’ (Jones, 2007). Yn gwrthwynebu hwn mae McGlynn wedi darganfod trwy ymchwil fel arfer mae grwpiau bach yn angen mwy o fuddsoddiad mewn i adnoddau allweddol fel staff ac ystafelloedd cyfarfod, ac nid yw llawer o ddysgwyr gwastad yn mwynhau gweithio mewn grwpiau bach, gan fod yn well ganddynt ddysgu'n unigol neu mewn grwpiau mawr (McGlynn, 2022). Fod bynnag mae McGlynn yn cyfleu bod tasgau’n cael eu cwblhau yn gyflymach trwy ddysgu mewn grwpiau bach, felly mae hyn yn golygu y dylid athrawon paratoi deunyddiau ychwanegol i sicrhau bod disgyblion yn parhau i fod yn ymroddgar ac yn gynhyrchiol trwy gydol y wers. Mae cael adnoddau ychwanegol yn barod yn galluogi athrawon i bontio'n ddi-dor rhwng gweithgareddau a chynnal momentwm y dysgu, gan atal unrhyw amser segur neu golli ffocws ymhlith y disgyblion. Mae hyn yn sicrhau bod yr amser ar gyfer y wers yn cael ei ddefnyddio'n effeithiol, gan wneud y mwyaf o gyfleoedd ar gyfer y dysgu. Mae rhaid bod yn ymwybodol bod rhai disgyblion yn teimlo o dan bwysau i gymryd rhan a chyfrannu at y wers. Er bod cyfraniad disgyblion yn gallu fod yn gynhyrchiol, gall hefyd gyfrannu at bryder rhai disgyblion.
Gall gweithredu cyfarwyddyd gwahaniaethol trwy addysgu mewn grwpiau bach. Yn ôl Tomlinson, mae cyfarwyddyd gwahaniaethol yn golygu addasu dulliau a deunyddiau hyfforddi i ddarparu ar gyfer anghenion dysgu unigol myfyrwyr (Tomlinson, 2016). Mae dysgu mewn grwpiau bach yn galluogi athrawon i deilwra gwersi i anghenion a hoffterau dysgu pob myfyriwr, ac i roi adborth penodol iddynt. Gall y strategaeth hon wella perfformiad academaidd a chymhelliant disgyblion (Hattie, 2012). 
Mae’r canfyddiadau'r disgyblion yn bwysig ac yn ddibynadwy wrth ymchwilio’r effeithiolrwydd ac effaith addysgu a dysgu mewn grwpiau bach. Wnaeth Steinert darganfod gwahanol safbwyntiau a chanfyddiadau disgyblion o ran addysgu mewn grwpiau bach dangosodd ei ymchwil bod disgyblion yn hoffi athrawon oedd yn hybu meddwl unigol a datrys problemau, nad oedd yn fygythiol, yn annog rhyngweithio, ac yn dangos brwdfrydedd tuag at eu cyfranogiad. Mae llenyddiaeth flaenorol o Kaufman a Holmes yn nodi’r pwysigrwydd arweinydd grŵp da a all arwain disgyblion yn eu dysgu a chadw awyrgylch cadarnhaol o fewn y grŵp (Kaufman & Holmes, 1996). 
Er bod addysgu a dysgu mewn grwpiau bach yn cynnig manteision niferus, megis ymgysylltu cynyddol a sylw personol, maent hefyd yn cyflwyno heriau. Un pryder yw gall gwaith grwpiau bach wneud i rai disgyblion deimlo eu bod yn cael eu gadael allan neu atgyfnerthu gwahaniaethau cymdeithasol. Yn ôl Leki a Carson, gall gweithio o fewn grwpiau bach yn anfwriadol atgynhyrchu ‘power dynamics’, gan greu amgylchedd a all deimlo’n llai cynhwysol i ddisgyblion sy’n llai hyderus neu fedrus mewn lleoliadau cydweithredol (Leki & Carson, 1997). Ar ben hynny, mae gweithredu cyfarwyddyd grŵp bach yn effeithiol yn gofyn am gynllunio manwl, monitro parhaus, a goruchwyliaeth i sicrhau bod pob disgyblion yn cymryd rhan weithredol ac yn symud ymlaen tuag at y canlyniadau dysgu a fwriedir, fel mae Berkley a Mjor yn uwcholeuo (Barkley & Major, 2020). Mae cydbwyso gwaith tîm a sicrhau bod pawb yn teimlo eu bod eu cynnwys yn dangos pa mor anodd gall addysgu mewn grwpiau bach fod ac yn amlygu pa mor bwysig yw cyfarwyddo trafodaethau’n ofalus. 
i grynhoi’r llenyddiaeth bresennol, mae addysgu mewn grwpiau bach yn ddull addysgu poblogaidd o fewn ysgolion uwchradd sydd â’r potensial i wella canlyniadau dysgu disgyblion a hybu cydweithio. Fodd bynnag, gall cyfyngiadau  cymdeithasol a chreu amgylchedd llai cynhwysol ddod yn amlwg os na chaiff cynllunio a rheolaeth ofalus eu gweithredu’n effeithiol. Mae'r adolygiad hwn o lenyddiaeth wedi rhoi trosolwg o'r pwnc cyfredol a fydd yn helpu i arwain a llunio'r cwestiwn ymchwil. Sbardunodd y llenyddiaeth o fewn y pwnc hwn y diddordeb yn y cwestiwn ymchwil a drafodwyd. Mae'n bwysig nodi, heb gynllunio a rheoli gofalus, gall addysgu mewn grwpiau bach weithiau arwain at rai myfyrwyr yn teimlo eu bod yn cael eu gadael allan.
Mae’r adolygiad hwn o lenyddiaeth bresennol yn rhoi sylfaen i ni ar gyfer llunio ein cwestiwn ymchwil, gan ei fod wedi’i ysgogi gan y syniadau rydym wedi’u harchwilio yma. Mae'n bwysig nodi, heb gynllunio a rheoli gofalus, gall addysgu mewn grwpiau bach weithiau arwain at rai disgyblion yn teimlo eu bod nhw’n cael eu gadael allan. Mae’r adolygiad o lenyddiaeth bresennol hwn yn rhoi sylfaen i ni ar gyfer llunio ein cwestiwn ymchwil, gan ei fod wedi’i ysgogi gan y syniadau rwyf wedi’u harchwilio. Roedd y safbwyntiau, barnau a chanfyddiadau'r disgyblion o addysgu mewn grwpiau bach o fewn y llenyddiaeth yn cael ei darparu’n fwyaf gan ddisgyblion a myfyriwr hŷn neu rhai mewn addysg uwch. Felly, nod yr ymchwil hwn yw llenwi’r bylchau yn y llenyddiaeth gyfredol a darparu archwiliad i safbwyntiau a barnau disgyblion blwyddyn 7 sy’n yn addysgu mewn grwpiau bach.Mae'r ymchwil hwn hefyd yn ceisio cyfrannu at y llenyddiaeth gyfredol trwy archwilio effeithiolrwydd addysgu mewn grwpiau bach trwy arsylwi, syntheseiddio data a chanfyddiadau, ac yna dod i gasgliadau a gwneud argymhellion yn seiliedig ar y dystiolaeth ddarganfyddais. 

Mewn ymchwil addysgol, mae methodoleg astudiaethau achos yn ddull ansoddol sy’n cael ei ddefnyddio yn aml ar gyfer archwilio mewn i faterion addysgol bywyd go iawn (Crowe et al., 2011). Maen nhw’n diffinio ymchwil astudiaethau achos fel dull o gynhyrchu dealltwriaeth fanwl o faterion cymhleth yn ei fywyd go iawn neu gyd-destunau naturiol. Yn ôl Yin gellir defnyddio astudiaethau achos i egluro, disgrifio, neu archwilio digwyddiadau ym mhob cyd-destun (Yin, 2014). Mae astudiaethau achos yn casglu gwybodaeth am gwestiynau mwy esboniadol megis cwestiynau ‘Sut?’ , ‘Beth?’ a ‘Pam?’ a gallant hefyd gynnig gwybodaeth ychwanegol am ba fylchau sy'n gallu bodoli o fewn y pwnc. Mae’r British Educational Research Association (BERA) yn datgan bod defnyddio safbwyntiau o wahanol fathau o ddata yn allweddol o fewn astudiaethau achos o ansawdd uchel ac yn rhoi pwyslais ar ddilysrwydd y canfyddiadau. Mae Yin hefyd yn awgrymu bod ymchwil astudiaethau achos yn cael ei ddefnyddio’n gyffredin mewn ymchwil addysgol i archwilio materion cymhleth yn fanwl, fel sut mae ymgysylltu’n cael ei gyflawni mewn addysgu grwpiau bach. Gall y dull astudiaeth achos gynnwys a defnyddio amrywiaeth o ffynonellau data megis cyfweliadau, arsylwadau, a dadansoddi dogfennau i ddarparu dealltwriaeth gynhwysfawr a manwl o'r mater.
Oedd y defnydd o astudiaeth achos y llwybr mwyaf addas ar gyfer ymchwil i gyrraedd y nodau’r cwestiwn ymchwil. Mae llawer o ymchwilwyr wedi ffafrio ymagweddau astudiaeth achos oherwydd ei hyblygrwydd wrth gasglu data o holiaduron, cyfweliadau, grwpiau ffocws, ac arsylwi'r cyfranogwyr (Murphy, 2014). Gall gwneud ymchwil mewn addysg fod yn anodd oherwydd yn aml mae llawer o ffactorau na allwch reoli (Hodkinson, 2001). Fodd bynnag, mae gan ymchwil astudiaethau achos y gallu i ddal realiti go iawn ac, i gymhwyso'n llwyddiannus, mae ganddynt y potensial i gadw mwy o agweddau bywyd go iawn na llawer o fathau eraill o ymchwil wneud. Oherwydd y cryfderau sydd o fewn hyblygrwydd astudiaeth achos a chyd-destunau bywyd go iawn, ystyriwyd mai’r astudiaeth achos oedd y dull ymchwil gorau posibl i gyflawni canlyniadau bwriaded yr astudiaeth hon. Mae yna gyfyngiadau i ymchwil astudiaethau achos. Mae'r canfyddiadau'n benodol i'r achos a astudiwyd ac ni allwch wastad cymhwyso i sefyllfaoedd eraill. Efallai mai dim ond i'r dosbarth neu'r grŵp penodol sy'n cael ei astudio y bydd y canlyniadau'n berthnasol ac efallai na fyddant yn berthnasol i ysgolion neu grwpiau eraill.  Mae gan rai astudiaethau achos gyfyngiadau o ran sut y maent yn dewis cyfranogwyr (Survey Monkey, dim dyddiad). Gall hyn arwain at ‘sampling bias’ neu ragfarn samplu, lle mae rhai pobl yn fwy tebygol o gael eu dewis nag eraill. Gallai’r rhagfarn hon wneud i’r canlyniadau edrych yn well ar gyfer safbwynt penodol, ond gall hefyd arwain at gamgymeriadau. Er mwyn osgoi hyn, gwnaethom ddefnyddio samplu ar hap syml. Fe wnes i neilltuo rhifau i bawb yn y grŵp a defnyddio generadur rhifau ar hap i ddewis cyfranogwyr. Helpodd y dull hwn i sicrhau bod ein canlyniadau yn ddibynadwy ac yn ystyrlon.

Ar gyfer yr ymchwil hwn, roedd rhaid casglu data ar ymgysylltiad wrth addysgu mewn grwpiau bach. Gall casglu data gan ddefnyddio technegau ymchwil meintiol ac ansoddol. Er mwyn gweld yr effaith addysgu mewn grwpiau bach ar lefelau ymgysylltu, gall technegau meintiol fel arolygon a holiaduron ddarparu data rhifiadol y gall archwilio'n ystadegol. Gall cael disgrifiadau manwl o brofiadau a chanfyddiadau myfyrwyr o addysgu mewn grwpiau bach trwy dechnegau ansoddol fel cyfweliadau, grwpiau ffocws, ac arsylwadau.
Fel y nodwyd ar y Ffurflen Moeseg (Atodiad 4) i gasglu'r data a'r wybodaeth berthnasol ar gyfer yr ymchwil hwn, arsylwi, cyfweliadau grŵp lled-strwythuredig, a holiaduron oedd y tri dull gorau. Wnes i ddefnyddio’r dulliau hyn er mwyn gallu cael dealltwriaeth fwyaf dwfn o'r safbwyntiau sydd gan fyfyrwyr ar addysgu mewn grwpiau bach. Defnyddiais y Raddfa Ymgysylltu Leuven wrth arsylwi addysgu mewn grwpiau bach ac addysgu dosbarth cyfan i ddadansoddi lefel yr ymgysylltu a ddangoswyd. Dewiswyd Graddfa Ymgysylltu Leuven i arsylwi ar y gwahaniaeth mewn ymgysylltiad, hyder, cyflawniad a chyrhaeddiad wrth gymryd rhan mewn grwpiau bach. Trwy arsylwi a chwestiynu, mae hyn yn caniatáu i'r cwestiwn ymchwil gael ei archwilio a'i ateb gan ddefnyddio data ansoddol a meintiol i gael dealltwriaeth fwy cyflawn.

 Holiadur: 
Wrth greu holiadur, mae'n hanfodol i gydnabod gall y cwestiynau rhoi mewnwelediad  i fywyd yr unigolyn sy’n ateb mewn gwahanol ffyrdd. Gall yr ymyrraeth hon olygu'r amser sydd ei angen i gwblhau'r holiadur, lefel sensitifrwydd, fygythiad y cwestiynau, neu hyd yn oed bryderon preifat posibl i'r atebydd (Cohen et al., 2018). Felly, mae angen ystyriaeth ofalus ar sensitifrwydd i sicrhau bod yr holiadur yn parchu amser, teimladau a phreifatrwydd yr unigolion drwy gydol y broses. Dywed Sudman a Bradburn y gall y lefel o sensitifrwydd y cwestiynau arwain at ymatebwyr yn tan gofnodi eu hatebion (Sudman & Bradburn, 1991). Roedd yn bwysig felly cynllunio cynnwys yr holiaduron yn ofalus er mwyn parhau i fod yn sensitif a parchus i'r cyfranogwyr.
Mae (Cohen et al., 2018) yn awgrymu gall ymchwilwyr ddewis sawl math o holiaduron, o rai strwythuredig iawn i rai anstrwythuredig. Gan fod nifer fach yw’r sampl ar gyfer yr ymchwil hwn, mae yna’r argymell holiadur llai strwythuredig, mwy agored, a seiliedig ar eiriau yn hytrach na holiadur mwy strwythuredig, caeedig a rhifiadol sy’n ffafrio samplau mwy o seis. Wrth fynd lawr y llwybr anstrwythuredig, roedd yr holiadur ar gyfer yr ymchwil hwn yn cynnwys cwestiynau agored. Mae Bailey yn datgan bod y defnydd o gwestiynau agored o fewn holiaduron yn ddefnyddiol ar gyfer ymchwil archwiliadol gan fod yn galluogi’r cyfranogwyr i fynegi eu hunain yn rhydd (Bailey, 2008). Ymhellach mae (McColl et al., 2001) yn ddweud bod defnyddio cwestiynau agored o fewn yr holiadur dawelu meddwl yr ymchwilydd a sicrhau bod yr holl faterion perthnasol wedi cael sylw. Gall canfyddiadau holiaduron agored roi dyfyniadau i’r darllenydd i ddangos pwyntiau pwysig, ac i wneud adroddiad ystadegol diflas yn fwy diddorol. Mae'r defnydd o gwestiynau agored o fewn holiaduron yn gadael ymchwilwyr i wynebu'r problemau a thyle nhw dadansoddi ymatebion neu beidio. Mae Boynton & Greenhalgh yn dadlau gall anwybyddu data a ddarparwyd gan y cyfranogwyr deimlo’n anfoesegol ac na thyle ymchwilwyr ofyn cwestiynau agored oni bai bod nhw yn barod i ddadansoddi pob ateb yn fanwl (Boynton & Greenhalgh, 2004). Mae yna’r posibilrwydd gall ymchwilwyr anwybyddu data o gwestiynau agored oherwydd y ffaith bod enw cwympo rhwng data ansoddol a meintiol. Dywedodd (Steckler et al., 1992) fod ymatebion i gwestiynau agored cyffredinol yn ddata ansoddol, tra bod (Boulton et al., 1996) yn dadlau eu bod yn dod o fewn y maes meintiol.

Arsylwad: 
Wnes i ddewis y defnydd o arsylwi ar gyfer yr ymchwil hwn i gasglu data byw o’r sefyllfa gymdeithasol sy'n digwydd yn naturiol. Mae (Cohen et al., 2018) yn dweud bod defnyddio arsylwadau mewn ymchwil yn bwerus oherwydd bod e’n rhoi mwy o ddata dilys yn uniongyrchol, heb angen dyfalu neu gasglu pethau. Wnaeth Robson awgrymu gall yr hyn mae pobl yn wneud wrth gael eu harsylwi fod yn wahanol i'r hyn y maent yn dweud eu bod yn wneud (Robson, 2002). Awgrymodd Cooper a Schindler fod arsylwi yn darparu gwiriad realiti mwy realistig ac yn galluogi'r ymchwilydd i edrych ar ymddygiadau a all neb sylwi arno mewn bywyd ddydd i ddydd (Cooper & Schindler, 2014). Fodd bynnag mae ymchwil yn dangos gall arsylwi ffurfio tuedd mewn amrywiaeth o fyrddau gwahanol (Wilkinson, 2000). Gall y person sy’n arsylwi colli neu ddim gweld pethau specific a hefyd gall diddordebau a phrofiadau'r person sy’n arsylwi effeithio ar ble maen nhw’n edrych, beth maen nhw’n meddwl a sut maen nhw yn gweld neu edrych ar wahanol sefyllfa. Hefyd mae’r risg bod y  cyfranogwyr yn yr astudiaeth hefyd newid eu hymddygiad pan maen nhw’n gwybod eu bod yn cael eu harsylwi e.e gallen nhw ymdrechu’n galetach, teimlo’n fwy pryderus, ymddwyn yn waeth neu’n llawer gwell nag arfer (Shaughnessy et al., 2015). 
Wrth arsylwi drwy gydol yr ymchwil hwn, defnyddiwyd Leuven scale of engagement (LSE) i gasglu data o’r ymgysylltiad y cyfranogwr. Mae’r LSE yn ddull dibynadwy a dilys o asesu ymgysylltiad (De Laet et al., 2015). Awgrymodd De Laet gallai'r LSE fod yn arf defnyddiol ar gyfer ymyrraeth gynnar wrth nodi plant a oedd mewn perygl o gael problemau academaidd ac ymddygiad diweddarach. Gallai LSE helpu i weld plant mewn risg ar gyfer problemau'r dyfodol gan gynnig cymorth cynnar os bosib. Mae Arnerich (2024) yn cyfleu fod LSE yn arf gwerthfawr a defnyddiol yn yr ystafell ddosbarth pan mae’n cael ei defnyddio'n gywir. Mae Arnerich yn parhau i awgrymu nad yw defnyddio’r LSE yn unig yn ddigonol oherwydd bod plant yn newid llawer dros amser. Gall eu teimladau a'u hymddygiad amrywio o un diwrnod i'r llall.

Bydd ‘Thematic analysis’ neu ddadansoddiad thematig yn cael ei defnyddio i ddadansoddi a chyflwyno unrhyw ddata sy’n cael ei chasglu o'r ymchwil. Mae dadansoddi thematig yn golygu nodi patrymau neu themâu o fewn y data a dehongli eu hystyr trwy gategoreiddio. Mae dadansoddiad thematig yn cael ei ystyriai fel dull sylfaenol ar gyfer dadansoddi ansoddol, ac mae Holloway a Todres yn awgrymu'r dyle dadansoddiad thematig ddod yn ddull dadansoddi cyntaf dyle ymchwilwyr ddysgu oherwydd bod e’n cynnig sgiliau hanfodol. (Holloway & Todres, 2003).
Nododd Braun a Clarke fod yr hyblygrwydd sydd ynghlwm wrth ddadansoddi thematig yn caniatáu i ymchwilwyr fod yn fwy hyblyg wrth ddadansoddi a dehongli'r data o gymharu â dulliau eraill, trwy nodi patrymau a themâu (Braun & Clarke, 2006). I wrthwynebu hyn, mae (Nowell et al., 2017) yn awgrymu bod dadansoddi thematig yn hyblyg ond yn ‘subjective’. Mae hyn yn golygu gall tuedd a safbwyntiau ymchwilwyr ddylanwadu ar y ffordd mae’r themâu yn cael ei nodi a'u dehongli. Mae hyn hefyd yn herio hygrededd dadansoddiad thematig. Mae'n bwysig bod ymchwilwyr yn gallu bod yn dryloyw ynghylch eu dehongliad o'r data a hefyd darparu tystiolaeth glir ar gyfer eu canfyddiadau.
Yn dilyn astudiaeth ddiweddarach, awgrymodd Braun a clark fod dadansoddi thematig yn ddull poblogaidd mewn sawl maes oherwydd bod ymchwilwyr yn gallu cael mynediad at ddadansoddiad thematig heb hyfforddiant mewn dadansoddi data ansoddol (Braun & Clarke, 2019). Mae’r broses yn gallu bod yn un syml a gallwn ddysgu a'i chymhwyso'n hawdd i'r ymchwilydd newydd. Fodd bynnag, efallai y bydd yr ymchwilydd newydd yn wynebu rhwystrau a heriau dros amser. Mae Braun a Clarke yn cydnabod ac yn gwrthddadlau eu cryfderau eu hunain trwy ddweud bod dadansoddi thematig yn broses sy'n cymryd llawer o amser ac yn gofyn am ddadansoddiad gofalus a manwl. Mae dadansoddiad thematig llwyddiannus a meddylgar yn cynnwys sawl cam a all gymryd dipyn o amser i'w gwblhau'n effeithiol. Rhaid i ymchwilwyr sicrhau bod eu dadansoddiad yn systematig, yn drylwyr ac yn dryloyw er mwyn sicrhau dibynadwyedd a hygrededd dadansoddiad thematig. Mae hyn yn golygu cadw cofnodion cywir o'r broses ddadansoddi, gan gynnwys nodi pynciau, cyfiawnhau dewis themâu, ac esbonio'r data a'r camau dadansoddi yn glir.Dylai ymchwilwyr hefyd weithio i sefydlu dibynadwyedd rhyng-raddwyr, sy'n cynnwys cymharu llenyddiaeth a chanfyddiadau gwahanol ymchwilwyr i sicrhau bod yr un themâu yn cael eu nodi a'u dehongli yn yr un ffordd (Nowell et al., 2017).

Mae lleoliad yn ystyriaeth foesegol bwysig a gymerodd le wrth gynnal ymchwil. Mewn grwpiau bach, mae lleoliadol yn hollbwysig wrth ystyried y berthynas athro/disgybl. Yn ôl (Savin-Baden & Major, 2023) mae lleoliad yn golygu rôl yr ymchwilydd mewn astudiaeth. Gall y lleoliad ddylanwadu ar sut mae’r ymchwil yn cael ei chynnal a'i ganlyniadau (Coghlan & Brydon-Miller, 2014). Dylai ymchwilwyr ystyried sut y gall y lleoliad eu hunain ddylanwadu ar y broses ymchwil a'r data ac sydd wedi casglu. Fel y nodir yn y ffurflen foeseg (Atodiad 4), gall y berthynas rhwng yr athro/myfyriwr gael effaith a risg bosibl i'r ymchwil a/neu gyfranogwyr. Efallai y bydd y cyfranogwyr yn teimlo eu bod yn cael eu gorfodi i roi ymatebion cadarnhaol neu dueddol i gwestiynau oherwydd perthnasoedd gwaith proffesiynol gydag aelodau staff. Er mwyn diogelu cyfranogwyr, byddwn yn cynnig ‘debrief’ ac yn darparu trawsgrifiad cryno. Bydd unrhyw un sy'n optio mas yn dychwelyd yn ddiogel i'r dosbarth. Bydd ymatebion holiaduron hefyd yn cael eu gwneud yn ddienw. 
Rhoddwyd ystyriaeth fawr i bwysigrwydd anhysbysrwydd a chyfrinachedd trwy gydol y broses o gynllunio a gweithredu'r ymchwil hwn. Fel y nodir yn adran i ar y ffurflen foeseg (Atodiad 4) bydd cyfranogwyr yn cael eu sicrhau na fyddant yn cael eu henwi yn yr ymchwil. Mae hyn yn sicrhau bod yr ymchwil yn gweithredu, yn cadw, ac yn parchu Canllawiau Moesegol British Educational Research Association (BERA) Ethical Guidelines for Educational Research (2018). Mae BERA yn datgan eu bod wedi ymrwymo i egwyddorion o fod yn agored a thryloywder, wrth geisio cynnal gwerthoedd moesegol.
Gan fod y cyfranogwyr o dan 18 oed, anfonwyd ffurflenni caniatâd (Atodiad 1) adref i unrhyw riant (rhieni) neu warcheidwad(wyr) i lofnodi a'u dychwelyd, ynghyd â thaflen wybodaeth. Dim ond y rhai â chaniatâd wedi'i lofnodi oedd yn gallu cymryd rhan yn yr ymchwil. Er mwyn cael cydsyniad, rhoddwyd gwybodaeth am yr ymchwil i'r plant er mwyn cael eu cytundeb i gymryd rhan yn yr astudiaeth. Rhoddwyd y dewis i’r cyfranogwyr hefyd dynnu’n o’r astudiaeth ar unrhyw adeg a wnes i sicrhau dylent deimlo’n gyfforddus yn gofyn cwestiynau neu’n os oedd unrhyw bryderon.

Wnaeth y dadansoddiad thematig hwn archwilio hoffterau a’r barnau disgyblion blwyddyn 7 ynghylch eu hamgylchedd dysgu, gan ganolbwyntio'n benodol ar a yw'n well ganddynt gael eu haddysgu mewn grwpiau bach neu fel dosbarth cyfan. Mae'r dadansoddiad yn seiliedig ar ddata ansoddol a gafwyd o holiaduron gyda’r myfyriwr, a data meintiol a gafwyd o arsylwi ar y disgyblion.

Thema 1: Well Dysgu mewn Grwpiau Bach 

Mynegodd y rhan fwyaf o gyfranogwyr ffafriaeth gryf i gael eu haddysgu mewn grwpiau bach yn hytrach nag addysgu dosbarth cyfan. Hyder a theimlo'n fwy cyfforddus gyda’r grŵp oedd y prif resymau a roddwyd dros ffafrio addysgu grŵp llai. Dywedodd un cyfranogwr fod well ganddo addysgu mewn grwpiau bach, “oherwydd gallwch siarad mwy gyda’r athro”. Wnaeth (Pollock et al., 2011) cyfleu bod addysgu disgyblion mewn grwpiau bach wella. Ymhellach, mynegodd y disgyblion y farn bod dysgu mewn grwpiau bach yn galluogi arddulliau a dewisiadau dysgu unigol fwy effeithiol, gan fod gan athrawon yr hyblygrwydd i deilwra cyfarwyddyd i ddiwallu anghenion amrywiol y disgyblion o fewn pob grŵp. Mae’r adborth cadarnhaol ynghylch dysgu mewn grwpiau bach yn tanlinellu ei botensial i wella ymgysylltiad a chyfranogiad disgyblion, ac yn y pen draw, canlyniadau dysgu, ymgysylltiad, cymhelliant a chyflawniad academaidd y disgyblion. Mae gweithio mewn grwpiau bach yn galluogi amrywiaeth o ddulliau addysgu a hefyd yn annog trafodaeth grŵp effeithiol. 
Wrth drefnu a'u gweithredu'n gywir, gall trafodaethau ac addysgu mewn grwpiau bach greu sylfaen gadarn ar gyfer rhinweddau fel bod yn agored, rhwydweithio, a chyfathrebu rhagweithiol. Drwy ddatblygu’r sgiliau a’r rhinweddau hyn, mae hyn yn helpu i weithio tuag at y pedwar diben craidd a nodir gan Donaldson yn ‘Successful Futures’ (2015).
Trwy holi a chyfathrebu, gallwn gwel hunan datplygiad ac adeiladu ddysgwyr galluog uchelgeisiol, a thrwy arwain neu chwarae gwahanol rolau mewn timau yn effeithiol gallant weithio tuag at ddod yn gyfranwyr mentrus, creadigol. Mae Jones yn awgrymu bod tasgau grŵp bach yn cael eu harwain yn well gan hwylusydd medrus yn hytrach nag athro traddodiadol. Mae’n  parhau i ddweud bod addysgu mewn grwpiau bach hefyd yn gofyn am fwy o fuddsoddiad o staff na fydd o bosibl ar gael mewn llawer o amgylcheddau (Jones, 2007).

Thema 2: Mwy o gwestiynu mewn Grwpiau Bach
Thema arall a oedd yn codi yn aml o’r data oedd bod myfyrwyr yn teimlo'n fwy cyfforddus yn gofyn cwestiynau mewn grwpiau bach. Dywedodd nhw bod nhw’n teimlo'n llai brawychus a fod mwy o gefnogaeth mewn grwpiau llai, oedd yn ei gwneud yn haws iddynt ofyn am eglurhad a gofyn cwestiynau. Dywedodd un disgybl fod yn well ganddo, “grwpiau bach oherwydd gallwch chi ofyn mwy o gwestiynau”. Dywedodd disgybl arall hefyd, “Gallaf ofyn mwy o gwestiynau oherwydd nid wyf yn teimlo’n dwp wrth gofyn”. Mae hyn yn cael ei cefnogi o waith (Freeman et al., 2014)  wrth nodi bod addysgu mewn grwpiau bach gynyddu hyder a hunan-barch disgyblion trwy wella cyfranogiad ac ymgysylltiad y disgyblion. Yn gyffredinol mae cyfranogiad yn uwch mewn grwpiau bach fel y mae canfyddiadau disgyblion o ddeilliannau dysgwyr.
Trwy annog myfyrwyr i gynyddu eu trafodaeth a chwestiynau o fewn grwpiau bach, bydd y dysgu yn debygol o fod yn fwy effeithiol gan fod disgyblion yn cymryd rhan weithredol mewn sgwrs lle maent yn helpu i greu a darganfod yr ystyr gyda'i gilydd (Corley & Rauscher, 2013). Mae Bransford yn awgrymu bod dysgu yn cynnwys dysgwyr yn cymryd rhan weithredol, yn adeiladu ac yn gwella eu dealltwriaeth trwy archwilio syniadau (Bransford, 2004). 

Data Arsylwi 

Roedd y data o'r ymchwil yn dangos bod rhan fwyaf o’r cyfranogwyr yn cymryd mwy o ran ac yn cymryd rhan mewn gweithgareddau’n well wrth weithio mewn grwpiau bach o gymharu ag addysgu dosbarth cyfan. Dywedodd (Fredricks et al., 2004) fod cyflawniad academaidd a chanlyniadau cadarnhaol yn dibynnu ar ymgysylltiad cyson ac effeithiol disgyblion yn yr ystafell ddosbarth. Yn ôl (Fredricks et al., 2004) mae’r lefel yr ymgystylliad mewn dysgu cael ei ddylanwadu gan yr amgylchedd dysgu. Mae’r data o’r arsylwadau’n dangos bod ymgysylltiad y rhan fwyaf o fyfyrwyr wedi cynyddu wrth ddysgu mewn grŵp bach, mae hyn yn gyson. Mae'r defnydd o Raddfa Ymgysylltiad Leuven yn yr astudiaeth hon yn pwysleisio pa mor hanfodol yw cymryd yr amgylchedd dysgu i ystyriaeth wrth geisio cynyddu cyfranogiad myfyrwyr. Mae’r casgliad bod myfyrwyr yn cymryd mwy o ran mewn lleoliadau grŵp bach nag mewn dull dosbarth cyfan yn cyd-fynd ag astudiaethau cynharach ac yn pwysleisio manteision posibl dysgu mewn grwpiau bach ar gyfer annog cyfranogiad gweithredol a chanlyniadau addysgol llwyddiannus.

Archwiliodd y dadansoddiad thematig hwn yr hoffterau a barnau disgyblion blwyddyn 7 ynghylch eu hamgylchedd dysgu, gan ganolbwyntio’n benodol ar a yw’n well ganddynt gael eu haddysgu mewn grwpiau neu fel dosbarth cyfan. Roedd yr arsylwi a gynhaliwyd yn gallu dod i ddeall sut y gall y newidiadau o fewn amgylchedd dysgu disgyblion effeithio ar eu hymgysylltiad cyffredinol. Roedd yr ymchwil yn dangos fod y rhan fwyaf o’r cyfranogwyr wedi mynegi hoffter cryf o gael eu haddysgu mewn grwpiau bach. Mae'r canfyddiadau hyn yn cydberthyn ac yn gyson ag ymchwil flaenorol sy'n awgrymu gall addysgu mewn grwpiau bach gael effaith gadarnhaol ar ymgysylltiad myfyrwyr, eu cymhelliant, eu cyflawniad academaidd, eu hyder a'u hunan-barch.Cafodd yr ymchwil hwn ddata ansoddol trwy holiaduron a data meintiol trwy arsylwi gan ddefnyddio Graddfa Ymgysylltu Leuven. Roedd y dulliau hyn o gasglu data yn ddibynadwy yng nghyd-destun yr astudiaeth benodol hon. Ond efallai na fydd yr astudiaeth hefyd yn berthnasol i fyfyrwyr o grwpiau oedran neu ysgolion eraill.
Yn seiliedig ar ganfyddiadau'r ymchwil hwn, byddaf yn argymhell bod athrawon yn gwneud ymdrech ymwybodol i addysgu myfyrwyr mewn grwpiau bach lle bynnag gallwn. Fel y darganfuwyd yn y llenyddiaeth gall hyn fod yn anodd oherwydd y galw uchel o staff ac adnoddau sydd eu hangen i weithredu grwpiau addysgu bach yn effeithiol. Trwy gynllunio effeithiol, mae athrawon yn gallu rhannu eu dosbarthiadau yn grwpiau llai, gan neilltuo gwahanol dasgau neu weithgareddau i bob grŵp.
Fel y nodwyd yn flaenorol, efallai mai dim ond i'r grŵp oedran penodol a'r cyd-destun yr ymchwiliwyd iddo y bydd yr ymchwil hwn yn berthnasol. Gall defnyddio’r canfyddiadau’r astudiaeth hon fel man cychwyn neu ysgogiad i ymchwilio i lefelau ymgysylltu myfyrwyr wrth addysgu mewn grwpiau bach mewn amrywiaeth o gyd-destunau addysgol neu grwpiau oedran gwahanol. Byddai astudiaethau achos hirach neu samplau mwy yn gallu rhoi gwybodaeth fwy credadwy a manwl i ymchwilwyr am y pwnc a sut y gall ei ddefnyddio i ddarparu amgylchedd dysgu mwy deniadol ac effeithiol i disgyblion o amrywiaeth o gyfnodau allweddol neu leoliadau. 

